**ZMLUVA O DIELO Č. \_\_/TO/2022**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­\_

**Objednávateľ:**

Obchodné meno: Nemocnica Poprad, a. s.

Sídlo: Banícka 803/28, 058 45 Poprad

IČO: 36 513 458

DIČ: 2022127657

IČ DPH: SK2022127657

Bankové spojenie :

IBAN:

Registrácia: obchodný register vedený Okresným súdom Prešov

 Oddiel: Sa, vložka č: 10322/P

Kontaktná osoba:

Meno a priezvisko:

Pracovné zaradenie:

Telefón:

 e-mailová adresa:

*(ďalej len „****Objednávateľ****“)*

**a**

**Zhotoviteľ:**

Obchodné meno: ...........................................................

Sídlo: ...........................................................

IČO: ...........................................................

DIČ: ...........................................................

IČ DPH: ...........................................................

Bankové spojenie : ...........................................................

........................................................... BIC/SWIFT: .....................................

Registrácia: ...........................................................

Kontaktná osoba:

Meno a priezvisko: ...........................................................

Pracovné zaradenie: ...........................................................

Telefón: ...........................................................

 e-mailová adresa: ...........................................................

*(ďalej len „****Zhotoviteľ****“)*

*(Objednávateľ a Zhotoviteľ ďalej jednotlivo aj ako „****Zmluvná strana****“ a spoločne aj ako „****Zmluvné strany****“)*

uzatvárajú túto

**Z M L U V U O  D I E L O**

(ďalej len „***Zmluva***“)

**Čl. I.**

**Úvodné ustanovenia**

* 1. Táto zmluva sa uzatvára na základe výsledku verejnej súťaže zrealizovanej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „***Zákon o verejnom obstarávaní***“), ktorej predmetom je „**Automatický parkovací systém pri Nemocnici Poprad“.**
	2. Objednávateľ je poskytovateľom zdravotnej starostlivosti a služieb súvisiacich s poskytovaním zdravotnej starostlivosti v zdravotníckych zariadeniach, ktoré prevádzkuje na adrese Banícka 803/28, 058 45 Poprad. V súvislosti s tým má záujem o vykonanie diela a poskytnutie súvisiacich služieb zo strany Zhotoviteľa.
	3. Zhotoviteľ vyhlasuje, že je odborne, personálne a materiálne vybavený na plnenie záväzkov vyplývajúcich z právneho vzťahu založeného touto Zmluvou a zaväzuje zachovať si takéto vybavenie počas celej doby trvania jeho záväzkov vyplývajúcich z právneho vzťahu založeného touto Zmluvou. Tiež vyhlasuje, že sú mu známe všetky podmienky plnenia predmetu tejto Zmluvy, rovnako ako aj situácia a prístup na miesto vykonávania diela a tiež všetky skutočnosti, ktoré sú rozhodujúce pre zhotovenie diela a poskytnutie s tým súvisiacich služieb.

**Čl. II.**

**Predmet zmluvy**

* 1. Predmetom zmluvy je
		1. záväzok Zhotoviteľa
			1. vykonať pre Objednávateľa dielo podľa prílohy č. 1 tejto zmluvy (ďalej len „***dielo***“)
			2. poskytnúť Objednávateľovi dohodnuté služby súvisiace s dielom
			3. poskytnúť alebo zabezpečiť pre Objednávateľa licencie k software a ďalším predmetom duševného vlastníctva súvisiacich s dielom, pokiaľ sú súčasťou diela
		2. záväzok Objednávateľa
			1. dohodnutým spôsobom poskytnúť Zhotoviteľovi súčinnosť potrebnú pre splnenie jeho záväzkov vyplývajúcich z právneho vzťahu založeného touto Zmluvou
			2. riadne a včas vykonané dielo prevziať
			3. zaplatiť Zhotoviteľovi za riadne a včas vykonané dielo a poskytnuté služby súvisiace s dielom cenu dohodnutú touto Zmluvou
	2. Výsledkom vykonania diela je dodávka, montáž automatického parkovacieho systému za účelom úhrady parkovného za dočasné parkovanie motorových vozidiel. Ide o dodanie 1 ks automatický vjazdový stojan so závorou, 1 ks automatický výjazdový stojan so závorou, 1 ks automatická platobná stanica, 1 ks vybavenie dispečérskehho pracoviska, vrátane dopravy, montáže, inštalácie a uvedenia do prevádzky.
	3. Presná špecifikácia diela je uvedená v prílohe č. 1 *Opis predmetu zákazky a stanovenie ceny*. Špecifikácia diela dohodnutá v tejto Zmluve (vrátane vecí použitých pri vykonávaní diela) musí byť zhodná so špecifikáciou uvedenou v ponuke predloženej Zhotoviteľom vo verejnom obstarávaní.
	4. Dielo, jeho vykonávanie, rovnako tak poskytovanie súvisiacich služieb Zhotoviteľom podľa tejto Zmluvy, musia byť v súlade s požiadavkami vyplývajúcimi z príslušných všeobecne záväzných právnych predpisov, technických noriem a právnych aktov orgánov verejnej moci, ako aj v súlade s dokumentáciou podľa bodu 2.6 tejto Zmluvy; zariadenie musí najmä spĺňať všetky podmienky určené na jeho používanie pri poskytovaní zdravotnej starostlivosti a služieb súvisiacich s poskytovaním zdravotnej starostlivosti na území Slovenskej republiky, musí byť riadne označené predpísanými údajmi.
	5. Zhotoviteľ poskytne Objednávateľovi aj služby súvisiace s dielom, ktoré sú špecifikované v prílohe č. 1 tejto Zmluvy *Opis predmetu zákazky a stanovenie ceny*, minimálne však:
		1. zabezpečenie dopravy vecí potrebných pre vykonanie diela do miesta vykonávania diela (ako je toto definované v bode 3.1 tejto Zmluvy), ich vyloženie a presun do určenej miestosti, vybalenie, odvoz a likvidáciu obalov
		2. vyhotovenie technologického projektu a projektu skutočného vyhotovenia, pokiaľ je to vzhľadom na povahu diela relevantné
		3. vykonanie prevádzkových skúšok zariadenia a uvedenie zariadenia do riadnej prevádzky; to všetko v prítomnosti osoby určenej Objednávateľom
		4. zaškolenie osôb určených Objednávateľom zamerané na obsluhu zariadenia, využívanie všetkých jeho funkcionalít dostupných v čase školenia, údržbu a ošetrovanie zariadenia
		5. demontáž, odstránenie a odvoz vecí, ktoré budú pri vykonvaní diela nahrádzané novými vecami, ich ekologická likvidácia v zmysle všeobecne záväzných právnych predpisov a preukázanie tejto likvidácie Objednávateľovi
		6. zabezpečenie všetkých podkladov (najmä povolení a rozhodnutí orgánov verejnej moci) potrebných pre (i) vykonanie diela, (ii) riadnu prevádzku zariadenia, (iii) demontáž, odvoz a likvidáciu vecí, ktoré budú nahrádzané novými vecami pri vykonávaní diela
	6. Súčasťou záväzkov Zhotoviteľa je aj dodanie dokladov potrebných pre prevzatie, ako aj riadne, bezchybné a bezpečné užívanie nového zariadenia na požadovaný účel v slovenskom jazyku v elektronickej aj písomnej podobe,a to najmä, no nie výlučne:
		1. návod na použitie/obsluhu zariadenia
		2. záručný list k dielu
		3. kópie všetkých dokladov a dokumentov preukazujúcich splnenie požiadaviek na dovoz, dodanie a užívanie vecí použitých pri vykonávaní diela podľa platnej legislatívy Slovenskej republiky a Európskej únie
		4. všetku sprievodnú dokumentáciu súvisiacu s vykonaným dielom, najmä však tú, ktorá je potrebná pre riadne a bezpečné užívanie zariadenia a všetkých Zhotoviteľom dodaných vecí a komponentov diela (predovšetkým certifikáty, prehlásenia o zhode, potvrdenia o úradných skúškach a revíziách vyžadovaných právnymi predpismi, technickými normami a projektovou dokumentáciou)
		5. technickú špecifikáciu zariadenia, ako aj vecí použitých pri vykonávaní diela
	7. Zhotoviteľ sa ďalej zaväzuje vypracovať a po splnení svojich záväzkov odovzdať Objednávateľovi preberací protokol, ktorý bude pozostávať z nasledovných čiastkových protokolov:
		1. originálu protokolu o vykonaní diela a dodaní dokladov podľa bodu 2.6 tejto Zmluvy s uvedením ich zoznamu (ďalej len „***Protokol o vykonaní diela***“)
		2. originálu protokolu o vykonaní prevádzkových skúšok a uvedení zariadenia do prevádzky vrátane zoznamu a podpisov všetkých osôb, ktoré sa na prevádzkových skúškach, skúšobnej prevádzke a uvádzaní zariadenia do prevádzky podieľali (ďalej len „***Protokol o uvedení do prevádzky***“)
		3. originálu protokolu o zaškolení osôb určených Objednávateľom s uvedením ich mena, priezviska, pracovného zaradenia, podpisov, dátumu a dĺžky trvania školenia (ďalej len „***Protokol o zaškolení***“)

(ďalej pre Protokol o vykonaní diela, Protokol o uvedení do prevádzky a Protokol o zaškolení spoločne len „***Preberací protokol***“)

* 1. Zhotoviteľ sa taktiež zaväzuje poskytovať počas záručnej doby služby v súlade s Čl.X tejto Zmluvy.
	2. Všetky veci použité pri vykonávaní diela musia byť dodané nové. Predovšetkým nesmie ísť o repasovaný veci, ani o veci, ktoré boli ako celok alebo niektorý z ich komponentov pred zapracovaním do diela používané (bez ohľadu na dĺžku ich používania).

**Čl. III.**

**Podmienky vykonania diela**

* 1. Miestom vykonávania diela je: **Nemocnica Poprad, Banícka Banícka 803/28, 058 45 Poprad,** (ďalej len „***Miesto vykonávania diela***“).
	2. Dopravu vecí potrebných pre vykonanie diela do Miesta vykonávania diela zabezpečuje Zhotoviteľ na vlastné náklady tak, aby bola zabezpečená ich dostatočná ochrana pred stratou, zničením, poškodením alebo znehodnotením. Predovšetkým je povinný veci vhodne zabaliť a vybaviť na prepravu.
	3. Objednávateľ za účelom vykonania diela zabezpečí v Mieste vykonávania diela prístup pre osoby poverené Zhotoviteľom na nevyhnutne potrebný čas.
	4. Zhotoviteľ bude plniť svoje záväzky podľa tejto Zmluvy v pracovných dňoch v čase od 0800 hod. do 1600 hod. pokiaľ sa Zmluvné strany nedohodnú inak.
	5. Riadne splnenie povinností Zhotoviteľa potvrdí Objednávateľ písomne, podpísaním Preberacieho protokolu; pre vylúčenie pochybností platí, že podpis ktoréhokoľvek z čiastkových protokolov podľa bodu 2.7 tejto Zmluvy nenahrádza podpis Preberacieho protokolu.
	6. Objednávateľ nie je povinný podpísať Preberací protokol ani žiaden z čiastkových protokolov podľa bodu 2.7 tejto Zmluvy, pokiaľ dielo nebude vykonané riadne (najmä pokiaľ bude vykazovať zjavné vady) alebo včas, ani v prípade, ak Zhotoviteľ riadne alebo včas nesplní ktorúkoľvek zo svojich povinností podľa podľa čl. 2 tejto Zmluvy.
	7. Podpis Preberacieho protokolu Objednávateľom nezbavuje Zhotoviteľa jeho záväzkov vyplývajúcich zo  zodpovednosti za vady diela a poskytnutej záruky za akosť diela.
	8. V mene Zmluvných strán sú oprávnené podpísať Preberací protokol, ako aj každý z čiastkových protokolov podľa bodu 2.7 tejto Zmluvy ich kontaktné osoby.
	9. Pokiaľ súčasťou diela je aj dodanie software a ďalších predmetov duševného vlastníctva, Zhotoviteľ dňom podpisu Preberacieho protokolu udeľuje Objednávateľovi nevýhradnú licenciu na použitie softvéru dodaného v súvislosti s vykonaním diela (najmä však toho, ktorý je špecifikovaný v prílohe č. 1 tejto Zmluvy) a všetkých predmetov duševného vlastníctva vytvorených alebo použitých pri plnení záväzkov Zhotoviteľa podľa tejto Zmluvy, a to všetkými dostupnými spôsobmi ich používania známymi v čase podpisu Preberacieho protokolu. Licencia sa udeľuje vo vecne a územne neobmedzenom rozsahu, na celú dobu trvania majetkových práv autora a na účel, na ktorý bol softvér a ďalšie predmety duševného vlastníctva vytvorené. Zhotoviteľ súhlasí, aby Objednávateľ udelil sublicenciu tretím osobám na použitie softvéru a ďalších predmetov duševného vlastníctva rovnakým spôsobom, v rovnakom rozsahu, na rovnaký čas, ako je licencia udelená na základe tejto Zmluvy Objednávateľovi, pričom Objednávateľ nie je povinný získavať osobitný súhlas s udelením sublicencie. Zhotoviteľ súhlasí, aby Objednávateľ licenciu v jemu udelenom rozsahu postúpil na tretiu osobu. Pokiaľ Zhotoviteľ v čase podpisu Preberacieho protokolu nebude nositeľom alebo vykonávateľom majetkových práv autora k softvéru alebo iným predmetom duševného vlastníctva, zaväzuje sa, že ku dňu podpisu Preberacieho protokolu zabezpečí pre Objednávateľa licenciu vo vyššie uvedenom rozsahu. Odmena za poskytnutie licencie alebo jej zabezpečenie, ako aj odmena za udelenie súhlasu s udelením sublicencie a postúpenie licencie je už zahrnutá v cene za dielo podľa tejto Zmluvy.
	10. Zhotoviteľ sa zaväzuje vykonať dielo vo vlastnom mene a na vlastnú zodpovednosť, pričom sa zaväzuje postupovať v súlade s pokynmi odborne spôsobilých osôb, ktoré budú z poverenia alebo so súhlasom Objednávateľa vykonávať vo vzťahu k zariadeniu odborný dohľad pri vykonávaní diela. Ak svoj záväzok alebo jeho časť splní Zhotoviteľ prostredníctvom tretej osoby, zodpovedá voči Objednávateľovi ako keby záväzok vykonával sám.
	11. Veci potrebné na zhotovenie diela (vrátane predmetov duševného vlastníctva) dodá Zhotoviteľ v rozsahu a špecifikácii podľa prílohy č. 1. Ich cena je zahrnutá v cene za dielo podľa tejto Zmluvy.

**Čl. IV.**

**Termín plnenia**

* 1. Zhotoviteľ je povinný vykonať dielo a splniť ďalšie svoje záväzky podľa čl. 2 tejto Zmluvy v lehote 2 mesiacov odo dňa nadobudnutia účinnosti tejto Zmluvy.
	2. Začatie vykonávania diela si Zmluvné strany písomne potvrdia prostredníctvom kontaktných osôb, pričom termín uvedený v tomto potvrdení sa považuje za termín prevzatia zariadenia Zhotoviteľom.
	3. Ak zhotoviteľ ukončí v súlade s touto Zmluvou dielo alebo jeho dohodnutú časť spôsobilú na samostatné odovzdanie pred dohodnutým termínom, Objednávateľ môže dielo alebo jeho časť prevziať aj v skoršom ako dohodnutom termíne plnenia, avšak bez nároku Zhotoviteľa na finančné protiplnenie nad cenu diela dohodnutú v tejto Zmluve alebo akýkoľvek iný príplatok. Objednávateľ však nie je povinný dielo alebo akúkoľvek jeho časť prevziať pred dohodnutým termínom.
	4. Zhotoviteľ je povinný bez meškania informovať Objednávateľa o akýchkoľvek skutočnostiach, ktoré bránia alebo sťažujú včasné alebo riadne vykonanie diela alebo ktoré môžu spôsobiť omeškania Zhotoviteľa s plnením termínov podľa tejto Zmluvy.

**Čl. V.**

**Dodacie podmienky a prevzatie diela**

* 1. Zhotoviteľ vždy aspoň tri pracovné dni vopred (v rámci lehoty podľa bodu 4.1 tejto Zmluvy) oznámi Objednávateľovi, kedy bude dielo pripravené na odovzdanie resp. kedy bude pripravený splniť ďalšie svoje záväzky podľa čl. 2 tejto Zmluvy. Po splnení jednotlivých záväzkov budú Zmluvnými stranami podpísané čiastkové protokoly podľa bodu 2.7 tejto Zmluvy. Deň, v ktorom budú podpísané všetky čiastkové protokoly podľa bodu 2.7 tejto Zmluvy resp. moment podpisu posledného z nich sa bude považovať za moment podpisu Preberacieho protokolu.
	2. V prípade, ak Objednávateľ využije právo podľa bodu 4.3 tejto Zmluvy a rozhodne sa prevziať časť diela pred dohodnutým termínom, jednotlivé časti diela budú potvrdzované súpisom vykonaných prác, ktorý podpíšu oprávnení zástupcovia oboch Zmluvných strán. Súpis prác nenahrádza žiaden z čiastkových protokolov podľa bodu 2.7 tejto Zmluvy ani Preberací protokol.
	3. Objednávateľ je oprávnený, nie však povinný prevziať dielo ako celok aj s prípadnými drobnými vadami a nedorobkami, ktoré samy o sebe ani v spojení s inými nebránia plynulému a bezpečnému používaniu  zariadenia pre dohodnutý účel. Termín odstránenia týchto nedostatkov bude dohodnutý v Preberacom protokole
	4. Zhotoviteľ sa zaväzuje koordinovať plnenie svojich záväzkov s činnosťami tretích osôb vykonávajúcich svoje aktivity v Mieste vykonávania diela a poskytovať týmto tretím osobám súčinnosť, ktorú od Zhotoviteľa možno rozumne a spravodlivo požadovať najmä za účelom zabezpečenia bezpečnosti a ochrany zdravia pri práci a efektívnej koordinácie stavebných a montážnych prác.
	5. Odovzdanie a prevzatie diela budú Zmluvné strany realizovať prostredníctvom svojich kontaktných osôb.
	6. Zhotoviteľ je povinný preukázateľne vyzvať Objednávateľa minimálne tri dni vopred k prehliadke zakrývaných častí diela; ak sa Objednávateľ k prehliadke bezdôvodne nedostaví, môže Zhotoviteľ pokračovať v prácach i bez prehliadky zakrývaných častí diela, a to za súčasného zhotovenia fotodokumentácie zakrývaných častí diela, ktorá bude súčasťou Preberacieho protokolu.

**Čl. VI.**

**Cena za dielo**

* 1. Cena za dielo a splnenie ďalších záväzkov Zhotoviteľa podľa tejto Zmluvy je vo výške **celkom ................................... EUR bez DPH, ....................................EUR s DPH (slovom: ...................................... EUR a ................... centov) s DPH.** (ďalej len*„****Cena za dielo****“)*. Takto stanovená Cena za dielo je maximálna a záväzná. Cena za dielo je stanovená vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov, vyhlášky MF SR č.87/1996 Z.z., ktorou sa vykonáva zákon NR SR č.18/1996 Z.z. o cenách v znení neskorších predpisov.
	2. Zmluvné strany sa dohodli, že Objednávateľ neposkytne Zhotoviteľovi žiadny preddavok ani zálohu.
	3. Zhotoviteľ prehlasuje, že v Cene za dielo sú obsiahnuté akékoľvek a všetky náklady a výdavky Zhotoviteľa, ktoré mu alebo jeho subdodávateľom vzniknú pri vykonávaní diela resp. v súvislosti s vykonávaním diela, ako aj pri plnení ďalších jeho záväzkov z právneho vzťahu založeného touto Zmluvou, najmä však náklady na obstaranie vecí potrebných na realizáciu diela, dopravu (vrátane vykládky a rozvozu v Mieste vykonávania diela), špedičné, colné a poistné náklady, materiál, montáž a inštalácia, zriadenie staveniska, demontáž, odstránenie a odvoz vecí, ktoré budú nahradené novými vecami pri vykonávaní diela a ich ekologická likvidácia, likvidácia všetkých aj nebezpečných odpadov vzniknutých v súvislosti s vykonávaním diela, náklady na odskúšanie, skúšobnú prevádzku, školenie. Zhotoviteľ v tejto súvislosti potvrdzuje, že si preveril podklady a zadania Objednávateľa čo najpresnejšie, a že sa dôkladne oboznámil s podmienkami Miesta vykonávania diela (vrátane podmienok prístupu a pohybu na mieste, skladovania materiálu, napojenia na zdroje energií, podmienky BOZP a PO a pod.), s vlastnosťami, parametrami, technickým riešením a charakterom upravovaného zariadenia s tým, že nie je oprávnený v budúcnosti uplatňovať akékoľvek finančné nároky ani iné práva pre chýbajúce, nedostatočné či nesprávne uvedené údaje v podkladoch alebo pre nedostatočne oboznámenie sa s podmienkami Miesta vykonávania diela alebo s vlastnosťami, parametrami, technickým riešením a charakterom upravovaného zariadenia.

**Čl. VII.**

**Platobné podmienky**

* 1. Cenu za dielo uhradí Objednávateľ po riadnom ukončení diela a splnení ďalších záväzkov Zhotoviteľa podľa tejto Zmluvy, a to na základe obojstranne podpísaného Preberacieho protokolu.
	2. Objednávateľ je povinný uhradiť Cenu diela až na základe faktúry riadne vystavenej Zhotoviteľom a doručenej Objednávateľovi. Zhotoviteľ je oprávnený vystaviť faktúru až po podpise Preberacieho protokolu Objednávateľom. Faktúru je však povinný vystaviť bezodkladne a doručiť ju Objednávateľovi do 15 dní odo dňa podpisu Preberacieho protokolu, najneskôr však do piateho pracovného dňa v mesiaci, nasledujúceho po mesiaci, v ktorom bol podpísaný Preberací protokol.
	3. Zhotoviteľ zabezpečí, aby ním vystavené faktúry obsahovali všetky potrebné náležitosti v zmysle všeobecne záväzných právnych predpisov. Zhotoviteľ ďalej zabezpečí, aby ním vystavené faktúry obsahovali obchodné meno Objednávateľa a Zhotoviteľa podľa výpisu z obchodného registra, IČO, DIČ, telefonický kontakt na osobu zodpovednú za fakturáciu odkaz na Zmluvu a aby jej prílohou bol obojstranne podpísaný Preberací protokol.
	4. V prípade, že doručená faktúra nebude vystavená oprávnene, úplne alebo správne, je Objednávateľ oprávnený predmetnú faktúru vrátiť Zhotoviteľovi (i) s výhradou neoprávnene vystavenej faktúry alebo (ii) s výzvou na opravu alebo doplnenie; v takom prípade je Zhotoviteľ povinný vystaviť novú, úplnú a správnu faktúru a doručiť ju Objednávateľovi, pričom lehota splatnosti začne plynúť až od doručenia riadne vystavenej faktúry Objednávateľovi.
	5. Cena za dielo je splatná v lehote 60 dní od podpisu Preberacieho protokolu, nie však skôr, ako 60 dní odo dňa doručenia faktúry Objednávateľovi, a to výlučne bezhotovostným prevodom na účet Zhotoviteľa uvedený vo faktúre. V prípade, že Zhotoviteľ uvedie vo faktúre bankový účet patriaci inej osobe než Zhotoviteľovi, znáša všetky riziká z toho plynúce.
	6. V prípade, že splatnosť faktúry pripadne na sobotu alebo deň pracovného pokoja, bude sa za deň splatnosti považovať najbližší nasledujúci pracovný deň.
	7. Peňažný záväzok Objednávateľa platený prostredníctvom banky je splnený odoslaním fakturovanej sumy z účtu Objednávateľa.
	8. V prípade, že v Preberacom protokole budú uvedené drobné vady a nedorobky s uvedením termínu na ich odstránenie v zmysle bodu 5.3 tejto Zmluvy a v čase splatnosti faktúry nebudú tieto vady a nedorobky odstránené, Objednávateľ je oprávnený 10% fakturovanej sumy uhradiť až po ich odstránení; v takom prípade sa splatnosť 10% fakturovanej sumy posúva na 60-ty deň po odstránení týchto drobných vád a nedorobkov a Objednávateľ  sa nedostáva do omeškania s úhradou tejto časti fakturovanej sumy.
	9. Zmluvné strany sa dohodli, že všetky platby realizované v súvislosti s touto Zmluvou budú uskutočňované bezhotovostným prevodom peňažných prostriedkov na účet oprávnenej Zmluvnej strany uvedený v príslušnej faktúre.
	10. V prípade, ak sa v čase splatnosti Ceny za dielo bude Zhotoviteľ nachádzať v zozname platiteľov dane z pridanej hodnoty, u ktorých nastali dôvody na zrušenie registrácie (vedenom na webovom sídle Finančnej správy Slovenskej republiky) a Objednávateľovi by tak titulom ručenia za daň hrozila povinnosť uhradiť za Zhotoviteľa daň z pridanej hodnoty vyúčtovanej Zhotoviteľom Objednávateľovi k Cene za dielo, je Objednávateľ oprávnený sumu vo výške dane z pridanej hodnoty zadržať u seba alebo uhradiť priamo na účet určený na účel úhrady dane z pridanej hodnoty Zhotoviteľom. Objednávateľ o tejto skutočnosti bezodkladne informuje Zhotoviteľa. Pri aplikácii tohto bodu platí, že (i) Objednávateľ sa nedostáva do omeškania s úhradou ceny za Dielo ani jej časti a (ii) v prípade úhrady dane z pridanej hodnoty namiesto Zhotoviteľa sa Cena za dielo v časti dane z pridanej hodnoty považuje za uhradenú momentom odpísania sumy dane z pridanej hodnoty z účtu Objednávateľa v prospech účtu určeného na účel úhrady dane z pridanej hodnoty Zhotoviteľom.
	11. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a zhotoviteľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa zhotoviteľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

**Čl. VIII.**

**Zmluvná pokuta a úrok z omeškania**

* 1. V prípade omeškania Zhotoviteľa s vykonaním diela alebo splnením ďalších jeho záväzkov podľa čl. 2 tejto Zmluvy, sa Zhotoviteľ zaväzuje zaplatiť Objednávateľovi zmluvnú pokutu vo výške 0,05 % z Ceny za dielo bez DPH, a to za každý aj začatý deň omeškania.
	2. V prípade nedodržania termínu odstránenia drobných vád a nedorobkov uvedeného v Preberacom protokole v zmysle bodu 5.3 tejto Zmluvy sa Zhotoviteľ zaväzuje zaplatiť Objednávateľovi zmluvnú pokutu vo výške 0,05 % z Ceny za dielo bez DPH, a to za každý aj začatý deň omeškania.
	3. V prípade nedodržania záväzkov podľa bodov 10.10 alebo 10.11 tejto Zmluvy sa Zhotoviteľ zaväzuje zaplatiť Objednávateľovi za každé jedno porušenie povinnosti zmluvnú pokutu vo výške súčtu sumy 150,00 EUR za každú aj začatú hodinu omeškania a sumy zodpovedajúcej výške účelne vynaložených nákladov Objednávateľa na odstránenie vady pomocou inej, odborne spôsobilej osoby; ak Objednávateľovi nevzniknú náklady na odstránenie vady pomocou inej, odborne spôsobilej osoby, je výška zmluvnej pokuty 300,00 EUR za každú aj začatú hodinu omeškania.
	4. V prípade nesplnenia záväzku Zhotoviteľa podľa bodu 11.4 tejto Zmluvy sa Zhotoviteľ zaväzuje zaplatiť Objednávateľovi zmluvnú pokutu vo výške 1 000,00 EUR.
	5. V prípade porušenia ktoréhokoľvek záväzku Zhotoviteľa podľa bodov 11.6.1 - 11.6.4 tejto Zmluvy sa Zhotoviteľ zaväzuje zaplatiť Objednávateľovi zmluvnú pokutu vo výške 1 000,00 EUR za každé jedno porušenie povinnosti.
	6. Zmluvné pokuty sú uvedené bez DPH. K zmluvným pokutám bude pripočítaná DPH podľa všeobecne záväzných právnych predpisov.
	7. Zhotoviteľ je povinný popri zmluvnej pokute nahradiť Objednávateľovi škodu v rozsahu prevyšujúcom sumu zaplatenej zmluvnej pokuty.
	8. Nárok na zmluvnú pokutu nezaniká ani v prípade odstúpenia od Zmluvy.
	9. Zmluvné pokuty sa kumulujú.

**Čl. IX.**

**Nebezpečenstvo škody a vlastnícke právo**

* 1. Vlastnícke právo k dielu nadobúda Objednávateľ podpisom Preberacieho protokolu.
	2. Zhotoviteľ znáša nebezpečenstvo škody na diele a na veciach potrebných na jeho zhotovenie až do podpisu Preberacieho protokolu; ak v Preberacom protokole boli uvedené drobné vady a nedorobky v zmysle bodu 5.3 tejto Zmluvy, nebezpečenstvo škody na diele znáša Zhotoviteľ až do momentu ich odstránenia.
	3. Nebezpečenstvo škody na upravovanom zariadení odo dňa začatia vykonávania diela až do podpisu Preberacieho protokolu a ak v Preberacom protokole boli uvedené drobné vady a nedorobky v zmysle bodu 5.3 tejto Zmluvy tak až do ich odstránenia, znáša Zhotoviteľ, ibaže by túto škodu nemohol odvrátiť ani pri vynaložení odbornej starostlivosti. Nezodpovedá však za škodu, pokiaľ bola spôsobená Objednávateľom, vadou alebo prirodzenou povahou upravovaného zariadenia, vadným obalom, na ktorý Zhotoviteľ pri prevzatí veci objednávateľa upozornil a toto upozornenie zahrnul do potvrdenia o prevzatí veci a ak Zhotoviteľ na vadnosť obalu neupozornil, nezodpovedá za škodu len vtedy, keď vadnosť obalu nebola poznateľná.

**Čl. X.**

**Vady diela a záručná doba**

* 1. Zhotoviteľ zodpovedá za vady, ktoré má dielo v okamihu, keď prechádza nebezpečenstvo škody na diele na Objednávateľa vrátane vád, ktoré sa stanú zjavnými v záručnej dobe.
	2. Nad rámec zodpovednosti podľa bodu 10.1 tejto Zmluvy Zhotoviteľ poskytuje záruku za akosť diela (vrátane predmetov duševného vlastníctva), najmä že dielo bude počas záručnej doby spôsobilé na použitie na dohodnutý, inak na obvyklý účel, a že si zachová dohodnuté, inak obvyklé vlastnosti.
	3. Záručná doba a zároveň záruka za akosť diela, ktorú zhotoviteľ objednávateľovi zaručuje, je stanovená nasledovne: **60 mesiacov**; akv prílohách Zmluvy alebo dokumentácii podľa bodu 2.7 tejto Zmluvy je uvedená dlhšia záručná doba, platí najdlhšia z nich. Záruka začína plynúť odo dňa podpisu Preberacieho protokolu; ak v Preberacom protokole boli uvedené drobné vady a nedorobky v zmysle bodu 5.3 tejto Zmluvy, záručná doba začína plynúť až momentom ich odstránenia Zhotoviteľom. Kratšia záručná doba sa neuplatňuje vo vzťahu k žiadnej časti alebo komponentu diela.
	4. Záručná doba sa predlžuje o dobu, počas ktorej Objednávateľ nemohol pre vady diela, za ktoré zodpovedá Zhotoviteľ, zariadenie riadne užívať.
	5. V rámci záruky za akosť sa Zhotoviteľ zaväzuje, okrem plnenia povinností vyplývajúcich zo všeobecne záväzných právnych predpisov, bezplatne vykonávať po dobu trvania záručnej doby vo vzťahu k zariadeniu, s prihliadnutím na rozsah úpravy daný vykonaným dielom, opatrenia za účelom zabezpečenia riadnej a bezporuchovej prevádzky zariadenia, ako aj za účelom udržania všetkých parametrov uvedených v dokumentácii podľa bodu 2.7 tejto Zmluvy. Opatreniami sa rozumie najmä, nie však výlučne:
		1. oprava vád, porúch a iných nedostatkov diela tak, aby zariadenie bolo uvedené do stavu plnej využiteľnosti vzhľadom k jeho technickým parametrom a účelu použitia,
		2. dodávky a zabudovanie nových, originálnych náhradných dielov, ktoré sú potrebné k riadnej a bezporuchovej prevádzke zariadenia vrátane demontáže, odvozu a likvidácie nahrádzaných dielov
		3. vykonanie validácií a kalibrácií zariadenia resp. jeho relevantných častí
		4. v lehotách stanovených všeobecne záväzným právnym predpisom alebo technickou normou alebo právnym aktom orgánu verejnej moci alebo technickými podmienkami výrobcu vyplývajúcimi zo sprievodnej dokumentácie vzťahujúcej sa k mu zariadeniu, podľa toho, ktorý interval je kratší, v každom prípade však minimálne 1x ročne vykonať bezodplatne odbornú profylaktickú prehliadku zariadenia, ktorou preverí prevádzkový stav zariadenia a vykoná jeho celkovú bezpečnostnú kontrolu vrátane elektrickej bezpečnosti, kontrolu prevádzkových parametrov a nastavenie. Konkrétny termín jednotlivých odborných profylaktických prehliadok bude stanovený dohodou Zmluvných strán
		5. vykonanie opráv a údržby (vrátane výmeny dielov a komponentov), ktoré vyplývajú zo servisného plánu výrobcu vecí použitých pri vykonávaní diela, pričom poslednú takúto kontrolu je Zhotoviteľ povinný vykonať mesiac pred uplynutím záručnej doby a bezplatne odstrániť všetky zistené vady a nedostatky s výnimkou vád, za ktoré Zhotoviteľ nezodpovedá
		6. vykonanie akýchkoľvek neplánovaných opráv a údržby (vrátane výmeny dielov a komponentov), ktoré nevyplývajú zo servisného plánu výrobcu vecí použitých pri vykonávaní diela, ak takáto oprava je nevyhnutná za účelom zabezpečenia riadnej bezporuchovej prevádzky zariadenia, vrátane generálnej opravy
		7. vykonanie servisných úkonov a činností tak, aby bolo zariadenie v súlade s príslušnou právnou úpravou a aplikovateľnými normami účinnými v čase podpisu Preberacieho protokolu, ako aj tými, pri ktorých bolo v čase podpisu Preberacieho protokolu rozumné predvídať, že budú prijaté po Podpise preberacieho protokolu
		8. práce (servisné hodiny) a dojazdy servisných technikov Zhotoviteľa do Miesta vykonania diela v rámci zabezpečenia záručného servisu
	6. Záruka sa nevzťahuje na vady a poškodenia spôsobené používaním zariadenia v rozpore s dokumentáciou podľa bodu 2.7 tejto Zmluvy; to neplatí, pokiaľ si také použitie vyžiada potreba dodržiavať všeobecne záväzné právne predpisy alebo právne akty orgánov verejnej moci. Záruka sa nevzťahuje ani na vady, ktoré vzniknú v dôsledku udalosti vyššej moci.
	7. Ak Zhotoviteľ neodstráni vady diela uplatnené reklamáciou Objednávateľa podľa tejto Zmluvy, bude Objednávateľ oprávnený aj bez súhlasu Zhotoviteľa odstrániť vady sám na náklady Zhotoviteľa resp. poveriť odstraňovaním dotknutých vád na náklady Zhotoviteľa tretiu, odborne spôsobilú osobu, a to s tým že záruka za dielo ostáva nedotknutá.
	8. Zhotoviteľ nezodpovedá za vady, poruchy a iné nedostatky zariadenia, ktoré nebudú mať svoj pôvod v diele. Zhotoviteľ však zodpovedá za vady, ktorých príčinou je vadnosť upravovaného zariadenia, alebo nevhodnosť pokynov Objednávateľa, ak ho na vadnosť upravovaného zariadenia alebo nevhodnosť pokynov neupozornil.
	9. V oznámení resp. reklamácii vady je Objednávateľ povinný každú jednotlivú vadu resp. nedostatok špecifikovať (označenie vady a miesta, kde sa vada nachádza a stručný popis, ako sa vada prejavuje).
	10. Ak Objednávateľ uplatní nárok na odstránenie vád, porúch a iných nedostatkov opravou počas záručnej doby je Zhotoviteľ povinný začať s odstraňovaním vád, porúch a iných nedostatkov
		1. do 24 hodín od nahlásenia vady, ak vada bola nahlásená v pracovný deň medzi 0700 hod. a 1500 hod.
		2. do 48 hodín od nahlásenia vady, ak vada bola nahlásená po 15,00 hod. pracovného dňa alebo počas mimopracovného dňa

Pokiaľ z iných ustanovení tejto Zmluvy alebo jej príloh vyplýva kratšia lehota na začatie s odstraňovaním vád, platí táto kratšia lehota.

* 1. Ak Objednávateľ uplatní nárok na odstránenie vád, porúch a iných nedostatkov opravou, Zhotoviteľ je povinný počas záručnej doby odstrániť vady, poruchy a iné nedostatky najneskôr v nasledovných lehotách počítaných od uplynutia lehoty podľa bodu 10.10 tejto Zmluvy:
		1. oprava vady, pri ktorej nie je potrebná dodávka náhradného dielu do 24 hodín
		2. oprava vady s dodávkou nového náhradného dielu do 48 hodín

Pokiaľ z iných ustanovení tejto Zmluvy alebo jej príloh vyplýva kratšia lehota na odstránenie vady, platí táto kratšia lehota.

* 1. V prípade objektívnej nemožnosti odstránenia vady v lehotách podľa bodu 10.11 tejto Zmluvy, ak to povaha zariadenia umožňuje, je Zhotoviteľ povinný zabezpečiť v týchto lehotách na celý čas opravy pre Objednávateľa bezplatne náhradné zariadenie, ktoré bude v plnom rozsahu spĺňať kritériá funkčnosti a technickej špecifikácie zariadenia.
	2. Vady bude Objednávateľ oznamovať Zhotoviteľovi elektronickou poštou na adresu kontaktnej osoby Zhotoviteľa uvedenej v záhlaví Zmluvy. Ako doplnkovú formu hlásenia možno využiť telefonické hlásenie vady
	3. Ak Objednávateľ uplatní nárok na odstránenie vád, porúch a iných nedostatkov opravou, v prípade (i) nemožnosti odstrániť vadu, poruchu alebo iný nedostatok, v prípade (ii) opakovania rovnakej vady, poruchy alebo iného nedostatku (za opakovanie vady sa považuje výskyt rovnakej vady minimálne 2x) alebo v prípade (iii) preukázateľnej nemožnosti riadne používať zariadenie z dôvodu priebežného výskytu rozdielnych vád, porúch alebo iných nedostatkov diela môže tiež Objednávateľ požadovať výmenu diela za nové dielo, ktoré bude v plnom rozsahu spĺňať kritériá funkčnej a technickej špecifikácie diela podľa tejto Zmluvy.
	4. Ostatné, zákonné práva a nároky vyplývajúce zo zodpovednosti Zhotoviteľa za vady, z poskytnutej záruky za akosť a zodpovednosti za škodu nie sú dotknuté.
	5. Zhotoviteľ podpisom tejto Zmluvy garantuje dostupnosť všetkých náhradných dielov k dielu počas celej životnosti diela. Taktiež garantuje technickú podporu softvéru vzťahujúceho sa k dielu.
	6. Zhotoviteľ sa zaväzuje mať na účely vykonávania servisu k dispozícii minimálne jedného odborne vyškoleného servisného technika, ktorý bude držiteľom osvedčenia/certifikátu o odbornom vyškolení vydaného výrobcom resp. oprávneným zástupcom výrobcu komponentov použitých pri vykonávaní diela.
	7. Náklady na prípadný odvoz diela alebo jeho častí alebo komponentov z Miesta vykonávania diela na účely vykonania opravy, ako aj náklady na jeho dovoz do Miesta vykonávania diela po oprave znáša Zhotoviteľ.

**Čl. XI.**

 **Osobitné ustanovenia**

* 1. Zhotoviteľ vykoná dielo s odbornou starostlivosťou, na vlastnú zodpovednosť a pri vlastnom zabezpečení bezpečnosti a ochrany zdravia pri práci, ako aj pri zabezpečení všetkých legislatívnych opatrení vzťahujúcich sa na dielo a jeho vykonávanie a zaväzuje sa pritom chrániť záujmy Objednávateľa podľa svojich najlepších profesijných znalostí a schopností.
	2. Zhotoviteľ je povinný pri realizácii predmetu zmluvy riadiť sa východiskovými podkladmi a dohodami Zmluvných strán, rešpektovať a dodržiavať rozhodnutia, vyjadrenia a stanoviská všetkých dotknutých orgánov verejnej moci, dodržiavať všeobecne záväzné predpisy a technické normy súvisiace s predmetom tejto zmluvy ako aj interné predpisy Objednávateľa, s ktorými bol riadne oboznámený.
	3. Zhotoviteľ je povinný zabezpečiť, aby jeho zamestnanci podieľajúci sa na realizácii predmetu tejto Zmluvy mali všetky legislatívou predpísané školenia a skúšky, súvisiace s ich pracovným zaradením pri realizácii predmetu plnenia tejto Zmluvy. Uvedená povinnosť platí primerane aj vo vzťahu k subdodávateľom Zhotoviteľa.
	4. Zhotoviteľ je povinný udržiavať v Mieste vykonávania diela a jeho okolí poriadok a čistotu a odstraňovať odpady a nečistoty vzniknuté jeho činnosťou. Zhotoviteľ sa zaväzuje naložiť, odviesť a uložiť na príslušnú organizovanú skládku odpadu stavebný odpadový, obalový a iný materiál vzniknutý pri jeho činnosti, v súlade s platnou právnou úpravou. Za nakladanie s odpadmi v rozpore so zákonom v plnej miere zodpovedá Zhotoviteľ. Povinnosti Zhotoviteľa súvisiace s odvozom a zneškodnením odpadu podľa tohto ustanovenia je Zhotoviteľ povinný uskutočňovať tak, aby odpad neprekážal prevádzke Objednávateľa a neohrozoval život a zdravie osôb. Ak Zhotoviteľ nesplní povinnosti podľa tohto ustanovenia, je Objednávateľ oprávnený odstrániť odpady sám alebo prostredníctvom tretích osôb na náklady Zhotoviteľa. Zhotoviteľ sa taktiež zaväzuje vypratať Miesto vykonávanie diela po ukončení prác na vlastné náklady, a to v lehote do 24 hodín od ukončenia prác.
	5. Zhotoviteľ je povinný dbať na to, aby realizáciou diela nespôsobil škody na živote, zdraví a majetku Objednávateľa ani tretích strán.
	6. Zhotoviteľ je povinný zabezpečiť bezpečnosť a ochranu zdravia pri práci fyzických osôb, ktoré sa budú v jeho mene podieľať na plnení záväzkov podľa tejto Zmluvy. Tento záväzok zahŕňa aj povinnosť Zhotoviteľa preukázateľne oboznámiť a zaškoliť fyzické osoby (ešte pred začatím výkonu ich činností) s právnymi predpismi a ostatnými predpismi na zaistenie bezpečnosti a ochrany zdravia pri práci a ochrany pred požiarmi, so zásadami bezpečnej práce, zásadami ochrany zdravia pri práci, zásadami bezpečného správania na pracovisku a s bezpečnými pracovnými postupmi, s existujúcim a predvídateľným nebezpečenstvom a ohrozením, s dopadmi, ktoré môžu spôsobiť na zdraví, a s ochranou pred nimi, so zákazom vstupovať do priestoru, zdržiavať sa v priestore a vykonávať činnosti, ktoré by mohli bezprostredne ohroziť život alebo zdravie zamestnanca, to všetko podľa podmienok Miesta vykonávania diela. Zhotoviteľ je povinný zabezpečiť, aby osoby, prostredníctvom ktorých bude plniť svoje záväzky, dodržiavali tieto predpisy a zásady. Taktiež je povinný zabezpečiť,
		1. aby sa každá osoba, prostredníctvom ktorej bude plniť svoje záväzky, na výzvu Objednávateľa podrobila dychovej skúške na zistenie alkoholu
		2. aby sa každá osoba, prostredníctvom ktorej bude plniť svoje záväzky, podrobila skúške na zistenie použitia omamných látok
		3. aby každá osoba, prostredníctvom ktorej bude plniť svoje záväzky nebola počas činnosti v Mieste vykonávania diela a počas prítomnosti v areáli Objednávateľa pod vplyvom alkoholu alebo omamných látok
		4. aby každá osoba, prostredníctvom ktorej bude plniť svoje záväzky nefajčila a nepoužívala elektronické cigarety počas činnosti v Mieste vykonávania diela a počas prítomnosti v areáli Objednávateľa
	7. Zhotoviteľ je povinný bezodkladne oznámiť Objednávateľovi vznik pracovného úrazu, prevádzkovej havárie, poruchy technického zariadenia alebo požiaru alebo inej nežiaducej udalosti, pokiaľ táto udalosť vznikla činnosťou Zhotoviteľa alebo ním poverených osôb v areáli Objednávateľa.
	8. Zhotoviteľ je povinný zabezpečiť označenie na pracovných odevoch všetkých osôb, prostredníctvom ktorých bude plniť svoje záväzky, a to názvom svojej firmy tak, aby toto označenie bolo zreteľné a trvalé.
	9. Minimálne 1 deň pred prvým vstupom do areálu Objednávateľa je Zhotoviteľ povinný predložiť technikovi BOZP a PO Objednávateľa menný zoznam osôb, prostredníctvom ktorých bude plniť svoje záväzky, s uvedením mena a priezviska, dátumu narodenia, čísla občianskeho preukazu, bydliska, dobou pobytu a EČV vozidiel, pre ktoré požaduje Zhotoviteľ vjazd a vstup do areálu objednávateľa. Tento zoznam je Zhotoviteľ povinný v priebehu prác aktualizovať pri každej zmene.
	10. Zhotoviteľ sa zaväzuje, že u fyzických osôb prostredníctvom ktorých bude plniť predmet tejto Zmluvy neporuší zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 351/2015 Z. z. (ďalej len „***zákon o nelegálnom zamestnávaní***“). Za účelom kontroly dodržiavania tohto záväzku je Objednávateľ oprávnený vyžiadať si od Zhotoviteľa v nevyhnutnom rozsahu potrebné doklady a informácie. Tieto doklady a informácie je Zhotoviteľ povinný Objednávateľovi poskytnúť bezodkladne, najneskôr do 3 pracovných dní od ich vyžiadania.
	11. Objednávateľ je oprávnený vykonávať priebežnú kontrolu vykonávaného diela, a to podľa vlastného uváženia, k čomu je Zhotoviteľ povinný zaistiť Objednávateľovi vyhovujúce podmienky. Zhotoviteľ zabezpečí účasť svojich zamestnancov a subdodávateľov na preverení svojich prác a dodávok a vykoná okamžité opatrenia na odstránenie zistených závad.
	12. Zmluvné strany sa zaväzujú oznamovať si navzájom akékoľvek zmeny údajov dôležitých pre bezproblémové plnenie tejto Zmluvy.
	13. Zmluvné strany sa dohodli, že Zhotoviteľ v postavení veriteľa nepostúpi akúkoľvek svoju pohľadávku z právneho vzťahu založeného touto Zmluvou bez predchádzajúceho písomného súhlasu Objednávateľa. Písomný súhlas Objednávateľa s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva Slovenskej republiky.
	14. Zhotoviteľ je povinný bezodkladne oznámiť Objednávateľovi všetko, čo môže ovplyvniť naplnenie účelu tejto Zmluvy, ako aj riadnu a bezpečnú prevádzku zariadenia v súvislosti s vykonaným dielom a v prípade zistenia, že hrozí vznik škody alebo inej ujmy, bezodkladne na to upozorniť Objednávateľa a odporučiť preventívne opatrenia a činnosti.
	15. V prípade, ak v súvislosti s právnym vzťahom založeným touto Zmluvou alebo dielom bude Objednávateľovi právoplatným rozhodnutím orgánu verejnej moci uložená sankcia, pričom dôvod, pre ktorý došlo k uloženiu sankcie bude spočívať výlučne alebo v rozhodujúcej miere v konaní alebo v správaní sa Zhotoviteľa, zaväzuje sa Zhotoviteľ odškodniť Objednávateľa v sume rovnajúcej sa (i) sume peňažnej sankcie uloženej Objednávateľovi právoplatným rozhodnutím orgánu verejnej moci alebo (ii) peniazmi vyjadrenej hodnoty nepeňažnej sankcie uloženej Objednávateľovi právoplatným rozhodnutím orgánu verejnej moci. To však neplatí, pokiaľ Objednávateľ včas neupovedomí Zhotoviteľa o začatí konania, v ktorom môže dôjsť k uloženiu sankcie a neumožní mu účinne využívať prostriedky obrany proti hroziacej sankcii.
	16. Objednávateľ je oprávnený zariadenie prenechať do užívania tretej osobe. Môže ísť o užívanie odplatné alebo bezodplatné.
	17. Zhotoviteľ prehlasuje a podpisom tejto Zmluvy zaručuje, že k dátumu prechodu vlastníckeho práva k jednotlivým veciam použitým pri vykonávaní diela bude ich výlučným vlastníkom a bude oprávnený s nimi nakladať za účelom ich spracovania pri vykonávaní diela podľa tejto Zmluvy, a že na nich nebudú viaznuť žiadne dlhy, ani iné práva tretích osôb (záložné právo, vecné bremeno, nájom, výpožička a pod.). Zhotoviteľ taktiež zaručuje, že v súvislosti s dovozom týchto vecí budú splnené všetky povinnosti vyplývajúce zo všeobecne záväzných právnych predpisov (najmä správnych, colných a daňových), že nebude mať dlh voči verejným rozpočtom v súvislosti s ich dovozom, že o nich bude právoplatne rozhodnuté v colnom konaní, ktorým sa tovar prepustí do navrhovaného colného režimu podľa všeobecne záväzných právnych predpisov, pokiaľ to bude potrebné. Zhotoviteľ sa zaväzuje zabezpečiť splnenie všetkých povinností a úhradu všetkých nákladov spojených so zabezpečením akýchkoľvek potrebných úradných povolení na vývoz/dovoz vecí použitých pri vykonávaní diela (vrátane dovozných povolení a colných formalít). Objednávateľ má právo požadovať od Zhotoviteľa náhradu nákladov na depozitné poplatky, dovozné, recyklačné a colné poplatky spojené s dovozom týchto vecí, pokiaľ Objednávateľovi vzniknú.
	18. Zhotoviteľ môže zabezpečiť časť plnenia predmetu Zmluvy prostredníctvom svojich subdodávateľov. Zhotoviteľ však garantuje spôsobilosť subdodávateľov pre plnenie predmetu Zmluvy, pričom za plnenie realizované subdodávateľom zodpovedá tak, ako by ho plnil sám
	19. Zhotoviteľ je povinný oznámiť Objednávateľovi akúkoľvek zmenu údajov o subdodávateľovi do 5 pracovných dní odo dňa, kedy táto skutočnosť nastala.
	20. Zhotoviteľ má právo na zmenu subdodávateľa alebo na doplnenie nového subdodávateľa vo vzťahu k plneniu, ktorého sa táto Zmluva týka.
	21. Zhotoviteľ je povinný do 5 pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane neskôr), predložiť Objednávateľovi aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľom a osobu oprávnenú konať za subdodávateľa (meno a priezvisko, tel. kontakt).
	22. Zhotoviteľ vyhlasuje, že v prípade, ak bude plniť predmet tejto Zmluvy prostredníctvom subdodávateľov, ktorí majú povinnosť zapisovať sa do registra v zmysle zákona č. 315/2016 Z.z. o registri partnerov verejného sektora, že títo budú v čase uzavretia tejto Zmluvy zapísaní v registri partnerov verejného sektora zapísaní; v prípade, ak počas platnosti tejto Zmluvy dôjde k výmazu subdodávateľa z tohto registra, je Zhotoviteľ povinný okamžite ukončiť plnenie tejto Zmluvy prostredníctvom takéhoto subdodávateľa.
	23. Porušenie povinností Zhotoviteľa uvedených v bodoch 11.19 - 11.22 tejto Zmluvy sa považuje za podstatné porušenie zmluvných povinností a zakladá právo Objednávateľa na odstúpenie od Zmluvy.
	24. Zhotoviteľ musí byť po celý čas trvania jeho záväzkov vyplývajúcich z právneho vzťahu založeného touto Zmluvou poistený pre prípad spôsobenia škody v súvislosti s realizáciou tejto Zmluvy, a to v sume poistného plnenia najmenej desaťnásobku Ceny za dielo podľa tejto Zmluvy.
	25. Zhotoviteľ sa zaväzuje za práce zabezpečované subdodávateľmi zaplatiť v lehote splatnosti dohodnutej so subdodávateľmi.
	26. Zmluvné strany sa dohodli, že počas trvania Zmluvy sa budú vzájomne informovať o všetkých zmenách týkajúcich sa obchodného mena, sídla, miesta podnikania, ako aj oznamovať všetky rozhodujúce skutočnosti, ktoré môžu mať vplyv na plnenie záväzkov.
	27. Zmluvná strana je povinná písomne upovedomiť druhú stranu o hroziacom, resp. zahájenom konkurznom konaní.
	28. Zhotoviteľ podpísaním tejto zmluvy v zmysle ustanovení zákona č. 18/2018 Z. z. o ochrane osobných údajov v platnom znení, udeľuje objednávateľovi súhlas so spracovaním svojich osobných údajov v  rozsahu tejto zmluvy na evidenčné účely, najmä vedenie registra zmlúv objednávateľa na dobu určitú, počas vedenia registra zmlúv objednávateľa.
	29. Zmluvné strany sa dohodli, že zhotoviteľ nie je oprávnený postúpiť inému svoju pohľadávku vzniknutú z titulu plnenia podľa tejto zmluvy bez predchádzajúceho písomného súhlasu objednávateľa. Právny úkon, ktorým budú pohľadávky zhotoviteľa postúpené v rozpore s predchádzajúcou vetou, bude v zmysle príslušných ustanovení Občianskeho zákonníka neplatný.
	30. Zmluvné strany berú na vedomie, že dlžník udelí súhlas s postúpením pohľadávky za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Čl. XII.**

**Vyššia moc**

* 1. Za prípady vyššej moci sú považované prekážky splnenia povinnosti, ktoré nastali po uzatvorení tejto Zmluvy nezávisle od vôle povinnej strany a bránia jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.
	2. Zmluvná strana postihnutá prípadom vyššej moci je povinná okamžite oznámiť túto skutočnosť druhej Zmluvnej strane. Zmluvné strany sa oslobodzujú od zodpovednosti za omeškanie so splnenie zmluvných záväzkov, pokiaľ ich splnenie bolo znemožnené prípadom vyššej moci. V tomto prípade sa zároveň predlžuje lehota plnenia zmluvných záväzkov o dobu, počas ktorej budú následky prípadov vyššej moci trvať. Povinnosť preukázať existenciu prípadu vyššej moci má tá Zmluvná strana, ktorá sa jej dovoláva.

**Čl. XIII.**

**Mlčanlivosť**

* 1. Dôvernými informáciami sa podľa tejto Zmluvy rozumejú obchodné, právne, finančné, prevádzkové a ďalšie skutočnosti, informácie a údaje týkajúce sa rokovania o uzavretí Zmluvy, obsahu tejto Zmluvy a právneho vzťahu založeného touto Zmluvou, plnenia Zmluvy, ako aj skutočnosti, informácie a údaje týkajúce Zmluvných strán, vrátane údajov s nimi súvisiacich, s výnimkou
		1. informácií, ktoré sú v deň uzavretia tejto Zmluvy verejne známymi alebo ktoré sa už v tento deň dali zadovážiť z bežne dostupných zdrojov,
		2. informácií, ktoré sa stali po dni uzavretia tejto Zmluvy verejne známymi alebo ktoré sa po tomto dni už dajú zadovážiť z bežne dostupných zdrojov, a to inak než v dôsledku porušenia povinnosti Zmluvnej strany zachovávať mlčanlivosť podľa tejto Zmluvy
		3. informácií, z ktorých povahy vyplýva, že dotknutá Zmluvná strana nemá záujem o ich utajenie, ak ich dotknutá Zmluvná strana výslovne neoznačila za dôverné

(ďalej len „***Dôverné informácie***“)

* 1. Zmluvné strany sa zaväzujú zachovávať mlčanlivosť o Dôverných informáciách; tento záväzok trvá počas trvania právneho vzťahu založeného toutou Zmluvou, ako aj ďalších 10 rokov po splnení všetkých záväzkov plynúcich z právneho vzťahu založeného toutou Zmluvou a po prípadnom zániku tejto Zmluvy. Záväzky mlčanlivosti Zmluvných strán podľa osobitných zmlúv a dohôd týmto nie sú dotknuté.
	2. Povinnosť zachovávať mlčanlivosť o Dôverných informáciách sa nevzťahuje:
		1. na prípady, ak Zmluvná strana použila Dôverné informácie s predchádzajúcim písomným súhlasom dotknutej Zmluvnej strany,
		2. na prípady, keď na základe všeobecne záväzného právneho predpisu alebo rozhodnutia orgánu verejnej moci vznikne Zmluvnej strane povinnosť použiť Dôverné informácie; príslušná Zmluvná strana je povinná informovať dotknutú Zmluvnú stranu o vzniku povinnosti poskytnúť Dôverné informácie a o spôsobe a rozsahu, akým, resp. v akom ju plnila, ak tomu nebránia všeobecne záväzné právne predpisy
		3. na prípady, ak Zmluvná strana použila Dôverné informácie alebo dokumenty v prípadných súdnych, rozhodcovských, správnych a iných konaniach ohľadom práv a povinností vyplývajúcich zo Zmluvy alebo s nimi súvisiacich
		4. na prípady, kedy si použitie Dôverných informácií vyžaduje plnenie práv a povinností z právneho vzťahu založeného touto Zmluvou
		5. na zverejnenie Zmluvy Objednávateľom spôsobom podľa všeobecne záväzných právnych predpisov
		6. na poskytovanie Dôverných informácií tretím osobám a orgánom verejnej moci Objednávateľm v súvislosti s procesom verejného obstarávania
	3. Zmluvné strany sa zaväzujú, že Dôverné informácie bez predchádzajúceho písomného súhlasu dotknutej Zmluvnej strany ďalej neposkytnú tretím osobám a ani neumožnia prístup tretích osôb k Dôverným informáciám. Za tretie osoby sa však nepokladajú osoby, ktoré sa v mene Zmluvnej strany budú podieľať na plnení tejto Zmluvy, a ktoré sú viazané ohľadne im sprístupnených Dôverných informácii povinnosťou mlčanlivosti na základe zákona alebo osobitnej zmluvy.
	4. Zmluvné strany sa zároveň zaväzujú, že priamo a ani prostredníctvom inej osoby nepoužijú Dôverné informácie v rozpore s ich účelom pre seba alebo pre inú osobu alebo v rozpore so záujmami dotknutej Zmluvnej strany.

**Čl. XV.**

**Záverečné ustanovenia**

* 1. Zmluva nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
	2. Objednávateľ je oprávnený odstúpiť od tejto Zmluvy aj v prípade, ak sa kedykoľvek po uzatvorení tejto Zmluvy ukáže, že informácia alebo vyhlásenie Zhotoviteľa obsiahnuté v tejto Zmluve je nesprávne, nepravdivé alebo neúplné.
	3. Meniť a dopĺňať túto Zmluvu je možné len na základe dohody Zmluvných strán, a to vo forme písomného a očíslovaného dodatku k tejto Zmluve pri dodržaní podmienok podľa § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. To neplatí, pokiaľ ide o zmenu údajov o Kontaktných osobách v záhlaví tejto Zmluvy; v takom prípade postačí doručenie písomného oznámenia Zmluvnej strany o zmene údajov o Kontaktných osobách ostatným Zmluvným stranám.
	4. Právny vzťah založený touto Zmluvou sa spravuje právnym poriadkom Slovenskej republiky a v jeho rámci Obchodným zákonníkom. Na kolízne normy zvoleného právneho poriadku sa neprihliada. Rovnako sa neaplikujú všeobecné obchodné podmienky vypracované odbornými alebo záujmovými organizáciami ani obchodné podmienky zmluvných strán.
	5. Zmluvné strany sa dohodli, že ak táto Zmluva odkazuje na konkrétne ustanovenia všeobecne záväzných právnych predpisov, ide o odkazy na znenie týchto ustanovení účinných ku dňu uzavretia tejto Zmluvy. Ak sa po uzavretí tejto Zmluvy stanú odkazy podľa predchádzajúcej vety neaktuálnymi (napr. v dôsledku prečíslovania príslušného ustanovenia, nahradenia príslušného právneho predpisu iným právnym predpisom alebo z iného dôvodu), strácajú tieto odkazy záväznosť a použijú sa len ako výkladové pravidlo pri aplikácii ustanovenia právneho predpisu, ktoré sa na daný prípad vzťahuje; to sa obdobne vzťahuje aj na odkazy na ustanovenia tejto Zmluvy alebo iných zmlúv, listín a dokumentov, ktoré sú uvedené v tejto Zmluve.
	6. Doručením akýchkoľvek písomností na základe tejto Zmluvy alebo v súvislosti s touto Zmluvou sa rozumie (i) doručenie písomnosti doporučene, prostredníctvom držiteľa poštovej licencie, na adresu sídla adresáta zapísanú ku dňu odoslania zásielky v Obchodnom registri resp. inom registri, v ktorom je adresát registrovaný a ak taká adresa v príslušnom registri zapísaná nebude, potom na adresu uvedenú v záhlaví Zmluvy (ii) doručenie kuriérom alebo osobné doručenie s potvrdením prevzatia písomnosti osobou oprávnenou konať v mene adresáta alebo oprávnenej preberať v mene adresáta poštové zásielky. Komunikácia formou e-mailu zaslaného na adresu kontaktnej osoby Zmluvnej strany je prípustná vždy, pokiaľ sa výslovne nevyžaduje písomná forma, a pokiaľ obsah zasielanej správy nesmeruje k vzniku, zániku alebo zmene obsahu právneho vzťahu založeného touto Zmluvou. Za deň doručenia písomnosti sa považuje aj deň vrátenia nedoručenej zásielky odosielateľovi, a to bez ohľadu na dôvod vrátenia. Dokument doručovaný formou e-mailu sa považuje za doručený dôjdením správy na server poskytovateľa služieb elektronickej pošty adresátovi príp. na vlastný server adresáta, pokiaľ bol e-mail zaslaný na e-mailovú adresu kontaktnej osoby Zmluvne strany.
	7. Ak sa niektoré ustanovenie tejto Zmluvy stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanovenia. Do doby dosiahnutia dohody medzi Zmluvnými stranami platí zodpovedajúca úprava všeobecne záväzných právnych predpisov právneho poriadku Slovenskej republiky.
	8. Zmluva je vyhotovená v 2 vyhotoveniach, 1 pre Objednávateľa, 1 pre Zhotoviteľa.
	9. Zmluvné strany sa dohodli, že prípadné spory vyplývajúce z právneho vzťahu založeného touto Zmluvou budú prednostne riešiť formou dohody (zmieru). V prípade, že sa spor nevyrieši zmierom, budú spory prejednané a rozhodnuté všeobecnými súdmi Slovenskej republiky.
	10. Zmluvné strany prehlasujú, že túto Zmluvu uzatvárajú na základe slobodnej a vážnej vôle, pričom je dostatočne určitá a zrozumiteľná, túto Zmluvu neuzatvárajú v tiesni za nápadne nevýhodných podmienok, pod nátlakom a že obsahu Zmluvy porozumeli v celom rozsahu.
	11. Neoddeliteľnou súčasťou tejto zmluvy je jej príloha:

Príloha č.1: Opis predmetu zákazky a stanovenie ceny

V ...................., dňa: .................. V ...................., dňa .......................

Za zhotoviteľa: Za objednávateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 MUDr. Jozef Tekáč, MPH,

 Predseda predstavenstva

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mgr. Bc. Richard Vojsovič

 Člen predstavenstva